stanford-oval/wikipedia huggingface dataset:
Lumous Gothic Festival

Lumous Gothic Festival (lyhyemmin Lumous) on Suomen suurin goottikulttuuriin keskittynyt tapahtuma, joka järjestetään vuosittain kesä-heinäkuun vaihteessa Tampereella. Festivaali keskittyy pääasiassa musiikkiin (goottirock, deathrock, industrial, EBM ja neofolk), mutta myös muita kulttuuriin liittyviä tapahtumia on järjestetty osana festivaalia, kuten Dark market, jossa monet suomalaiset goottiliikkeet kaupittelevat tuotteitaan. Myös goottihenkinen picnic-tapahtumia ja pieniä risteilyjä on järjestetty usein Lumouksen yhteydessä. Lumous on klubifestivaali, joten sen päätapahtumat järjestetään pääasiallisesti Tampereen keskustan ravintoloissa.
Lumouksen historia ulottuu vuoteen 2001, jolloin useampi tamperelainen goottimusiikkiin keskittynyt klubi yhdisti voimansa ja järjesti Extreme Gothic Weekend -nimellä kolmipäiväisen tapahtuman. Seuraavana vuonna otettiin käyttöön Lumous-nimi ja tapahtuma on hiljalleen laajentunut nelipäiväiseksi. Lumouksen järjestäjänä toimii Lumous Gothic ry.
Aiheesta muualla

Lumous Gothic Festival (Arkistoitu – Internet Archive)
Macau Tower

| Macau Tower |
| --- | --- |

Tiedot
Sijainti:   Macao
Rakennettu:  1998–2001
Käyttötarkoitus:  telekommunikaatio- ja tähtitorni
Tila:  valmis
Korkeus
Antenni:  338 m
Kattokorkeus:  223 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Macau Tower (viralliselta nimeltään Macau Tower Convention & Entertainment Centre, kiin. 澳門旅遊塔會展娛樂中心) on näköala-, televisio- ja radiotorni, joka sijaitsee Kiinan erityisalueella Macaossa. Tornissa on ravintoloita, ostoskeskuksia ja teatteri. Tornin on suunnitellut uusiseelantilainen arkkitehti Gordon Moller. Tornin rakentaminen aloitettiin vuonna 1998, ja sen avajaiset pidettiin 19. joulukuuta 2001.
Torni on 338 metriä korkea, ja näköalatasanne on 223 metrin korkeudessa, jonne vievät nopeat panoraamahissit. Tornista on hyvät näkymät Helmijoen suistoon ja Macaon kaupunkiin. Kirkkaalla säällä tornista voi nähdä Hongkongiin asti. Ylimmässä kerroksessa on benji-hyppypaikka. 338 metrin korkeudesta tehtävä hyppy on yksi maailman korkeimmista tornihypyistä.
Rakennuksen omistaa Sociedade de Turismo e Diversões de Macau, S.A.R.L. eli STDM-niminen yritys.
Aiheesta muualla

Kuvia tai muita tiedostoja aiheesta Macau Tower Wikimedia Commonsissa
Kotisivut (englanniksi)
Macau Tower World Federation of Great Towers-sivulla (Arkistoitu – Internet Archive) (englanniksi)
Macbeth (albumi)

| Macbeth Laibach |
| --- | --- | --- |

Studioalbumin tiedot
 Julkaistu: 22. tammikuuta 1990
 Tuottaja(t): Janez Krizaj, Iztok Turk ja Laibach
 Tyylilaji: Industrial
 Kesto: 31.57
 Levy-yhtiö: Mute Records
Laibachin muut julkaisut
| Let It Be 1988 | 'Macbeth' 1990 | Sympathy for the Devil 1990 |
Macbeth on Laibach-yhtyeen albumi. Siinä on Laibachin tekemää musiikkia Wilfried Minksin ohjaukseen William Shakespearen Macbeth-näytelmästä. Näytelmää esitettiin Deutsches Schauspielhausissa Hampurissa vuosina 1987-1988.
Kappaleet

[NJC 11]
Preludium – 1.02
Agnus Dei (Acropolis) – 4.33
Wutach Schlucht – 4.27
Die Zeit – 1.14
Ohne Geld – 3.52
U.S.A. – 0.50
[NJ-Oö]
10.05.1941 – 0.31
Expectans Expectavos – 5.13
Coincidentia Oppositorum – 4.21
Wolf – 1.03
Agnus Dei (Exil Und Tod) – 4.54
Kappaleet ovat Laibachin tekemiä. Kappaleet on nauhoitettu studio Tivolissa Ljubljanassa. Miksannut ja tuottanut Janez Krizaj, Iztok Turk ja Laibach.
Laibach
| Eber | Dachauer | Saliger | Keller |
| --- | --- |
Diskografia::  Laibach | Rekapitulacija 1980–84 | Nova Akropola | Opus Dei | Slovenska Akropola | Krst Pod Triglavom-Baptism | Let It Be | Machbeth | Sympathy for the Devil | Kapital | NATO | Jesus Christ Superstars | WAT | Anthems | Volk | Laibachkunstderfuge | Iron Sky – The Original Film Soundtrack | Spectre | Also sprach Zarathustra | The Sound of Music | Laibach Revisited | Wir sind das Volk
Live::  Neu Konserwativ | The Occupied Europe Tour 1985 | Ljubljana-Zagreb-Beograd | The Occupied Europe NATO Tour 1994-1995 | Malci Belic, December 21, 1984 | The John Peel Sessions | Volk Tour London CC Club 16.04.2007 | We forge the future
DVD::  Laibach | Laibach 2 | Laibach 3 | Volk – Dead in Trbovlje
Sivuryhmät::  300 000 V.K. | Germania
Moniavioisuus (mormonismi)

Myöhempien aikojen pyhien liikkeessä harjoitettiin liikkeen alkuaikoina moniavioisuutta eli polygamiaa. Tämä perustui liikkeen perustajan, profeetta Joseph Smithin saamaan ilmoitukseen, joka on kirjoitettu muistiin 12. heinäkuuta 1842. Liikkeen pääosan siirryttyä Smithin kuoleman jälkeen Ison Suolajärven laaksoon, nykyisin Utahin alueelle, moniavioisuus pantiin julkisesti toimeen vuonna 1852. Moniavioisuuden vuoksi USA:n liittovaltio ja osavaltiot säätivät mormonikirkon toimintaa rajoittavia lakeja. Monia moniavioisissa liitoissa eläviä mormonikirkon jäseniä tuomittiin oikeudessa. Vaikeuksien vuoksi[lähde? ] moniavioisuus peruutettiin virallisesti Myöhempien aikojen pyhien Jeesuksen Kristuksen kirkon neljännen presidentin Wilford Woodruffin vuonna 1890 antamalla virallisella julistuskirjalla eli Manifestilla, jonka kirkon yleiskonferenssi hyväksyi samana vuonna sitovaksi. Käytännössä moniavioisia liittoja solmittiin vielä tämän jälkeenkin, vielä 1900-luvun alussakin.
Yhdysvalloissa, Kanadassa ja Meksikossa toimii kuitenkin edelleen pieniä, n.k. fundamentalistimormonien ryhmittymiä, jotka harjoittavat moniavioisuutta. MAP-kirkko erottaa nykyään moniavioisuutta harjoittavat jäsenensä kirkosta. USA:n lait kieltävät moniavioisuuden, mutta viranomaiset eivät enää nykyään puutu moniavioisten perheiden elämään, ellei niissä ole alaikäisen hyväksikäyttönä pidettäviä suhteita.
MAP-kirkossa moniavioisuutta kutsutaan nimellä plural marriage eli moninkertainen avioliitto. Siitä käytetään myös nimitystä celestial marriage eli selestinen (tai taivaallinen) avioliitto, Patriarchal Order of Marriage eli avioliiton patriarkaalinen järjestys tai the new and eternal covenant eli uusi ja ikuinen liitto. Englanninkielisen mallin mukaan MAP-kirkon uusimmat julkaisut ovat viitanneet tähän avioliiton muotoon sanalla "pluraaliavioliitto".
MAP-kirkossa harjoitettu moniavioisuus oli yleensä luonteeltaan polygyniaa, jossa yksi mies ottaa itselleen useita vaimoja. Tunnetaan myös joitakin tapauksia polyandriaa, joissa yksi vaimo vihittiin avioliittoon useamman miehen kanssa. Moniavioisten liittojen tarkoituksena oli perustaa perhe, joten avioliitot pantiin yleensä täytäntöön seksuaalisesti. Tiedetään kuitenkin myös tapauksia, joissa moniavioisia liittoja ei pantu täytäntöön. Tällöin kyse oli yleensä vanhoista naisista, jotka solmivat avioliiton kirkon korkeiden johtajien kanssa. Liittojen tarkoituksena oli välittää naisille ne korkeimmat siunaukset, jotka MAP-kirkon mukaan voi saada vain avioliitossa, sekä samalla pitää huolta ikääntyvien naisten ajallisista tarpeista. Ryhmäseksi ei kuulunut MAP-kirkossa harjoitettuun moniavioisuuteen.
On epäselvää, kuinka suuri osa MAP-kirkon jäsenistä harjoitti moniavioisuutta. Kirkon edustajat korostavat virallisesti, että moniavioisten liittojen solmiminen oli tarkkaan säädeltyä. Vain temppeliin kelvolliset jäsenet saivat luvan solmia moniavioisia liittoja, ja heidänkin kohdallaan vaadittiin Kirkon johtajian lupa. Kirkon viralliset lähteet ilmoittavat moniavioisten jäsenten määräksi noin 4–6 prosenttia kaikista kirkon jäsenistä. Epävirallisesti on esitetty huomattavasti korkeampiakin lukuja.
Smithin vaimot

Ei ole täyttä varmuutta siitä, kuinka monen naisen kanssa kirkon profeetta Joseph Smith itse oli avioliitossa, mutta nykyään heitä arvellaan olleen ainakin 33. Suurin osa avioliitoista solmittiin Smithin viimeisten elinvuosien aikana. Vaikka Smithin muistiinmerkitsemä ilmoitus edellytti, että mies saa ottaa itselleen muita vaimoja vain hänen ensimmäisen vaimonsa suostumuksella, on selvää, ettei Joseph Smithin vaimo Emma Hale Smith niitä hyväksynyt. Smith pyrkikin aivan ilmeisesti pitämään solmimansa liitot salassa vaimoltaan.
Ainakin kahdeksan Smithin vaimoista oli jo naimisissa toisen miehen kanssa Smithin naidessa heidät. Heidän aikaisemmat avioliittonsa myös pysyivät voimassa, ja he jäivät asumaan ensimmäisen miehensä luo. Nämä avioliitot ovat harvinainen esimerkki myöhempien pyhien harjoittamasta polyandriasta eli siitä, että yhdellä vaimolla saattoi olla useampi aviomies. Yleensä vain miehille sallittiin useampi puoliso.
Tutkimuksessa ei vallitse täyttä yksimielisyyttä siitä, paniko Smith solmimansa moniavioiset liitot täytäntöön eli harjoittiko hän sukupuoliyhteyttä vaimojensa kanssa. Erityisesti Smithiin myötämielisesti suhtautuvat ovat esittäneet, että hän ymmärsi solmimansa avioliitot vain hengellisesti, ei seksuaalisesti. Heidän mukaansa Smithin tarkoituksena olisi ollut luoda mahdollisimman laaja hengellinen perhe, joka olisi jatkanut elämäänsä tulevassa maailmassa iankaikkisesti (Smith vihittiin moniavioisiin liittoihin yleensä "täksi ajaksi ja iankaikkisuudeksi"). On myös esitetty, ettei Smith täysin ymmärtänyt sitä moniavioisuuden lakia, jota hän toteutti, niin että hän ei pannut solmimiaan liittoja täytäntöön. Tämän puolesta saattaisi puhua se, ettei Smithillä tiedetä olleen lapsia muiden kuin ensimmäisen vaimonsa Emman kanssa. Toisaalta ainakin osa Smithin vaimoista antoi ymmärtää, että heidän liittonsa Smithin kanssa oli "aito" eikä vain hengellinen.
Moniavioisuuden suhde temppeliavioliittoihin

Miehen, joka on sinetöity temppelissä avioliittoon "täksi ajaksi ja iankaikkisuudeksi", mutta on ottanut vaimostaan avioeron, tulee anoa ensimmäiseltä presidenttikunnalta erikoislupaa, ennen kuin hän voi solmia iankaikkisen avioliiton toisen naisen kanssa. Tämä ei kuitenkaan merkitse sitä, että ensimmäinen avioliitto katsottaisiin peruuntuneeksi. Sitä vastoin naisen, joka haluaa solmia uuden ikuisen avioliiton ensimmäisen avioliiton päätyttyä eroon, tulee anoa ensimmäiseltä presidenttikunnalta ensimmäisen avioliiton peruuttamista. Tämän toimituksen katsotaan peruuttavan ensimmäiseen avioliittoon sinetöimisen. Mikäli nainen ei ano ensimmäiseltä presidenttikunnalta sinetöimisen mitätöimistä, hänen katsotaan edelleenkin olevan sinetöity ensimmäiseen aviomieheensä. Tämän käytännön mukaisesti miehen katsotaan voivan olla ikuisessa avioliitossa useammankin naisen kanssa samanaikaisesti, kun taas nainen voi olla vain yhdessä ikuisessa avioliitossa samaan aikaan. Toisaalta tulisi muistaa, että MAP-kirkon opetuksen mukaan kukaan ei joudu viettämään ikuisuuttaan vastentahtoisessa avioliitossa.
On ollut tapauksia, joissa naisille on myönnetty avioliittoon sinetöimisen peruutus, vaikkei hän olekaan halunnut solmia uutta iankaikkista avioliittoa. Tällöin naisen asema iankaikkisuudessa katsotaan samaksi kuin naimattoman naisen.
Mikäli temppelissä solmittu ikuinen avioliitto päättyy toisen puolison kuolemaan, tulkitaan tapaus eri tavalla. Mies, joka on solminut temppelissä avioliiton täksi ajaksi ja iankaikkisuudeksi, voi solmia temppelissä myös toisen ikuisen avioliiton ilman erityislupaa. Sitä vastoin naisen, jonka sinetöity aviomies on kuollut, katsotaan edelleen olevan sidottu alkuperäiseen liittoon. Hän voi solmia toisen iankaikkisen avioliiton vasta, kun ensimmäinen sinetöinti on peruutettu. Näissä tapauksissa nainen saattaa kuitenkin päättää solmia avioliiton vain "täksi ajaksi". Tällainenkin liitto voidaan solmia temppelissä, mutta sen katsotaan silti purkautuvan aviopuolison kuolemassa. Naisen katsotaan siis edelleenkin olevan iankaikkisuudessa avioliitossa ensimmäisen miehensä kanssa.
Vuodesta 1998 naisenkin on katsottu voivan olla useammassa iankaikkisessa avioliitossa kerrallaan. Hän ei kuitenkaan voi solmia tällaisia liittoja eläessään, vaan ne on solmittava sijaistoimituksina hänen kuolemansa jälkeen. Kirkko ei kuitenkaan ole selittänyt julkisesti, katsotaanko näiden naisten olevan iankaikkisuudessa avioliitoissa useiden miesten kanssa. Yleinen näkemys MAP-kirkossa on, että nainen joutuu kuolemansa jälkeen valitsemaan miehen, jonka kanssa hän haluaa viettää ikuisuutensa, kun taas mies voi elää ikuisessa avioliitossa useammankin naisen kanssa. Tätä ei kuitenkaan ole virallisesti vahvistettu opiksi.
Aiheesta muualla

Wikimedia Commonsissa on kuvia tai muita tiedostoja aiheesta .
Vuoden 1835 artikkeli, joka kielsi moniavioisuuden
Ilmoitus, jossa moniavioisuuden periaate ilmoitettiin
Englanninkielinen, perusteellinen sivusto moniavioisuudesta (Arkistoitu – Internet Archive)
PDF-skannauksia Deseret News Extrasta Vuoden 1852 erikoiskonferenssin, jossa moniavioisuus ilmoitettiin, selostus
Länsi- ja Sisä-Suomen aluehallintovirasto

| Länsi- ja Sisä-Suomen aluehallintovirasto |
| --- | --- |

 Länsi- ja Sisä-Suomen aluehallintovirasto Valtion virastotalossa Vaasassa.

 toimialue 
Toimialueen maakunnat:  Etelä-Pohjanmaa, Keski-Pohjanmaa, Keski-Suomi, Pirkanmaa, Pohjanmaa
Päätoimipaikka:  Vaasa
Muut toimipaikat:  Tampere, Jyväskylä
Ylijohtaja:  Marko Pukkinen
Länsi- ja Sisä-Suomen aluehallintovirasto (ruots. Regionförvaltningsverket i Västra och Inre Finland) on yksi Suomen seitsemästä aluehallintovirastosta. Sen toimialueeseen kuuluvat Etelä-Pohjanmaa, Keski-Pohjanmaa, Pohjanmaa, Keski-Suomi ja Pirkanmaa.
Viraston päätoimipaikkana on Vaasa ja sillä on toimipaikat Tampereella ja Jyväskylässä. Länsi- ja Sisä-Suomen aluehallintovirasto (AVI) aloitti toimintansa vuoden 2010 alussa.
Ylijohtajat

2010–2016: Jorma Pitkämäki
2017– Marko Pukkinen
Aiheesta muualla

Länsi- ja Sisä-Suomen aluehallintoviraston kotisivut
Maili tunnissa

Maili tunnissa (tunnus mph tai MPH) on Britanniassa ja Yhdysvalloissa käytetty nopeuden yksikkö esimerkiksi autojen nopeuden ilmoittamiseen. Maililla tarkoitetaan tässä maamailia, joten 1 mph = 1,609 344 km/h.
Luontoisetu

Luontoisetu on jonakin muuna vastikkeena kuin rahana maksettava palkka tai rahapalkan lisäksi suoritettava etu. Luontoisetuja ovat esimerkiksi asunto-, auto-, puhelin- ja ravintoetu. Nämä edut otetaan työ- tai virkasuhteessa olevan henkilön verotuksessa huomioon rahamääränä, jonka suuruus vahvistetaan vuosittain.
Vuoden 1922 työsopimuslain mukaan työsuhteessa olevan työntekijän palkka voitiin maksaa luontoisetuna, eli asuntoetuna. Vuoden 1970 työsopimuslain (320/1970, 18 §) mukaan luontoisedut saivat olla vain osa palkasta tai palkan lisänä. Metsä- ja lauttaustyöväen yhteisasunnoista 1947 säädetyssä laissa määrättiin, ettei erikseen miehille ja naisille tarkoitettuun yhteisasuntoon majoitetulta saanut ottaa maksua eikä muuta vastiketta. Aiemmin myös valtion virassa tai toimessa olleen henkilön oli asuttava hänelle varatussa asunnossa, ellei toimialan ministeriö myöntänyt lupaa asua muualla. Myös evankelis-luterilaisen kirkon papiston ja kanttorien sekä maaseudun kansakoulunopettajien luontoisetuna oli asunto. Valtion ja kuntien virkamiehet sekä myöhemmin myös kansakoulunopettajat joutuivat maksamaan luontoiseduistaan vastiketta.
Luontoelokuva

Luontoelokuva (Namibia, 2011)
Luontoelokuva on elokuvan lajityyppi, jossa luonto, luontokappaleet ja luonnonmukainen elämä ovat keskeisessä roolissa.
Luontoelokuva on usein dokumentaarinen ja se on yksi dokumenttielokuvan alalajeista. Tunnetuimpiin luontodokumenttielokuvien tekijöihin kuuluvat David Attenborough, Jacques Cousteau ja Steve Irwin. Luc Jacquet on noussut maineeseen luontoelokuvilla, kuten Pingviinien matka, Tyttö ja kettu ja Sademetsän tarina.
Luontoelokuviin lukeutuvat myös useat näytelmälliset luontokeskeiset elokuvat, jotka muistuttavat juoneltaan ja tapahtumiltaan kerronnallista elokuvaa, kuten esimerkiksi Raimo O. Niemen elokuva Poika ja ilves.
Vuosittain maailmanlaajuisesti järjestetään useita luontoelokuvafestivaaleja. Suomessa järjestetään kaksi kansainvälistä luontoelokuvafestivaalia. Wildlife Vaasa on järjestetty joka toinen vuosi vuodesta 2002 alkaen. Savonlinna International Nature Film Festival (SINFF) järjestettiin seitsemännen kerran elokuussa 2016.
Länsi-Yhdysvaltain Grand Prix 1979

Länsi-Yhdysvaltain Grand Prix 1979 oli Formula 1 -sarjan osakilpailu, joka ajettiin 8. huhtikuuta 1979 Long Beachin katuradalla Yhdysvalloissa. Kilpailun voitti Ferrarilla paalupaikalta startannut kanadalainen Gilles Villeneuve.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 12 |  Gilles Villeneuve | Ferrari | 80 | 1.50.25,40 | 1 | 9 |
| 2 | 11 |  Jody Scheckter | Ferrari | 80 | + 29,38 | 3 | 6 |
| 3 | 27 |  Alan Jones | Williams-Ford | 80 | + 59,69 | 10 | 4 |
| 4 | 1 |  Mario Andretti | Lotus-Ford | 80 | + 1.04,33 | 6 | 3 |
| 5 | 25 |  Patrick Depailler | Ligier-Ford | 80 | + 1.23,52 | 4 | 2 |
| 6 | 4 |  Jean-Pierre Jarier | Tyrrell-Ford | 79 | + 1 krs. | 7 | 1 |
| 7 | 18 |  Elio de Angelis | Shadow-Ford | 78 | + 2 krs. | 20 |  |
| 8 | 6 |  Nelson Piquet | Brabham-Alfa Romeo | 78 | + 2 krs. | 12 |  |
| 9 | 30 |  Jochen Mass | Arrows-Ford | 78 | + 2 krs. | 13 |  |
| DSQ | 3 |  Didier Pironi | Tyrrell-Ford | 72 | Hylättiin | 17 |  |
| Kesk. | 31 |  Hector Rebaque | Lotus-Ford | 71 | Ulosajo | 23 |  |
| Kesk. | 22 |  Derek Daly | Ensign-Ford | 69 | Ulosajo | 24 |  |
| Kesk. | 7 |  John Watson | McLaren-Ford | 62 | Polttoaineen syöttö | 18 |  |
| DSQ | 9 |  Hans Joachim Stuck | ATS-Ford | 49 | Hylättiin | 21 |  |
| Kesk. | 28 |  Clay Regazzoni | Williams-Ford | 48 | Moottori | 15 |  |
| Kesk. | 17 |  Jan Lammers | Shadow-Ford | 47 | Jousitus | 14 |  |
| Kesk. | 29 |  Riccardo Patrese | Arrows-Ford | 40 | Jarrut | 9 |  |
| Kesk. | 2 |  Carlos Reutemann | Lotus-Ford | 21 | Voimansiirto | 2 |  |
| Kesk. | 14 |  Emerson Fittipaldi | Fittipaldi-Ford | 19 | Voimansiirto | 16 |  |
| Kesk. | 24 |  Arturo Merzario | Merzario-Ford | 13 | Moottori | 22 |  |
| Kesk. | 26 |  Jacques Laffite | Ligier-Ford | 8 | Jarrut | 5 |  |
| Kesk. | 20 |  James Hunt | Wolf-Ford | 0 | Voimansiirto | 8 |  |
| Kesk. | 5 |  Niki Lauda | Brabham-Alfa Romeo | 0 | Ulosajo | 11 |  |
| Kesk. | 8 |  Patrick Tambay | McLaren-Ford | 0 | Kolari | 19 |  |
| DNS | 16 |  René Arnoux | Renault |  | Vetäytyi |  |  |
| DNS | 15 |  Jean-Pierre Jabouille | Renault |  | Loukkaantui harjoituksissa |  |  |
Muuta

Paalupaikka: Gilles Villeneuve – 1.18,825
Nopein kierros: Gilles Villeneuve – 1.21,200 (kierroksella ?)
Luettelo asuntokaupassa käytettävistä lyhenteistä

Ohessa on lueteltu joitakin asuntokaupassa, asuntojen pohjapiirustuksissa ja muissa suunnitelmissa käytettävistä yleisimmistä lyhenteistä.
| --- | --- |
 Tilat Asuintilat MH = makuuhuone  ALK = alkovi  OH = olohuone  AH = asuinhuone  TH, TYÖH, ASK = askartelu- tai työhuone  RT = ruokailutila  RH = ruokailuhuone  TKH = takkahuone Ruoanvalmistustilat K = keittiö  AK, AVOK = avokeittiö  BK = baarikaappi  KK = keittokomero  KT = keittotila  KS = keittosyvennys  KN = keittonurkkaus  APUK = apukeittiö  TUPAK, TPK, TK = tupakeittiö  PK, PIENK = pienoiskeittiö Hygieniatilat PH = pesuhuone  PKH = pukuhuone  S, LH = sauna, löylyhuone  KH, KPH = kylpyhuone  SH = suihkuhuone  WC = wc-tila  INVA-WC = liikuntarajoitteisille soveltuva wc-tila Liikenne- ja aputilat ET = eteinen  KHH = kodinhoitohuone  KU, K.ULL = käyttöullakko  KÄYT = käytävä  TEKN, TT = tekninen tila  TK = tuulikaappi  VAR = varasto  VH = vaatehuone  SIIV, SK = siivouskomero  PYKK, PY = pyykkikaappi Ulkotilat AT = autotalli  AK = autokatos  AP = autopaikka, avoin  TER = terassi  P, PARV = parveke  RP, R.PARV = ranskalainen parveke  L.PARV = lasitettu parveke :  Varustetaso Kalusteet TK = tankokaappi  KK = korikaappi  HK = hyllykaappi  L = laatikosto  PP = pesupöytä  TT = työtaso  SK = siivouskaappi  N = naulakko Kodinkoneet AP, APK = astianpesukone  JK = jääkaappi  K = kiuas  KP, KPI = keskuspölynimuri  KT, LT = liesitaso  KU, KK = kuivauskaappi, kuivauskone  KVR, KR = kuivausrumpu  L = liesi  M, MIK, MU = mikroaaltouuni  PAK, PK = pakastin  U = uuni  VK = viileäkaappi  VP, PK, PPK, VPK = vaatepesukone Laitteet ILP = ilmalämpöpumppu  JT = jakotukisto  KPI = koneellinen poistoilmastointi  LTO = lämmön talteenotto  LVV = lämminvesivaraaja  PILP = poistoilmalämpöpumppu  PV = palovaroitin  SPT = sähköpäätaulu  SPT/TELE = sähkö- ja teletekniikan päätaulu  VM = vesimittari
Mother’s Milk

| Mother’s Milk Red Hot Chili Peppers |
| --- | --- | --- |

Studioalbumin tiedot
 Äänitetty : marraskuu 1988 – maaliskuu 1989
 Julkaistu: 16. elokuuta 1989
 Tuottaja(t): Michael Beinhorn
 Tyylilaji: Funk Metal   Funk rock   Alternative rock   Hard rock
 Kesto: 45.02 (76:15 vuoden 2003 uudelleenjulkaisulla)
 Levy-yhtiö: EMI, Capitol Records
Muut kannet
Vuonna 2003 uudelleenjulkaistun albumin takakansi
Red Hot Chili Peppersin muut julkaisut
| The Uplift Mofo Party Plan 1987 | Mother’s Milk 1989 | Blood Sugar Sex Magik 1991 |
Singlet albumilta Mother’s Milk
 ”Knock Me Down” Julkaistu: 22. elokuuta 1989  ”Higher Ground” Julkaistu: 8. huhtikuuta 1989  ”Taste the Pain” Julkaistu: 1989
Mother’s Milk on vuonna 1989 julkaistu Red Hot Chili Peppersin neljäs albumi.
Tämä oli John Fruscianten ja Chad Smithin ensimmäinen albumi yhtyeessä edellisen ja alkuperäisen kitaristin  kitaristin Hillel Slovakin kuoltua heroiinin yliannostukseen ja rumpali Jack Ironsin jätettyä sen. Kyseessä oli myös ensimmäinen levy, jossa yhtyeen laulaja Anthony Kiedis oli selvin päin. Albumi oli viimeinen EMI:n alaisuudessa sekä viimeinen Michael Beinhornin tuottama. Mother’s Milkin myötä yhtye saavutti uuden suosion tason, jossa keskeisessä osassa oli etenkin uuden kitaristin soitto, mutta varsinainen megasuosio saavutettiin vasta seuraavalla levyllä Blood Sugar Sex Magik (1991).
Levyltä julkaistu ensimmäinen single ”Knock Me Down” pääsi radiosoittoon. Kappale oli uuden kitaristin ja vokalistin yhteistyön ensimmäinen hedelmä. Kappale oli myös kunnianosoitus Slovakille. Albumilta singlenä julkaistusta cover-versiosta Stevie Wonderin kappaleesta ”Higher Ground” tuli levyn suurin hitti. Albumin kolmas single oli ”Taste the Pain”. Joka singlestä tehtiin musiikkivideot.
Tausta

Red Hot Chili Peppers oli kasvattanut suosiotaan joka albumin myötä. Ensimmäiset kaksi albumia olivat vaatimattomia yhtyeen myöhempään uraan verraten. Edellinen albumi The Uplift Mofo Party Plan toi yhtyettä yhä suuremman yleisön tietoisuuteen. Se esiintyi yhä vähemmän erilaissa yökerhoissa ja enemmän kunnon lavoilla. Yhtye vieraili myös ensimmäisen kerran Suomessa Euroopan-kiertueensa aikana ollessaan yksi Provinssirockin esiintyjistä vuonna 1988.
Kun yhtye palasi Yhdysvaltoihin, se päätti alkaa tehdä uutta albumia. Neljä viikkoa myöhemmin Hillel Slovak kuoli heroiinin yliannostukseen. Tästä järkyttyneenä rumpali Jack Irons jätti yhtyeen. Hän syytti yhtyettä Slovakin kuolemasta, joten hän ei enää halunnut olla missään tekemisissä sen kanssa. Kiedis puolestaan eristäytyi erääseen kylään Meksikossa, jossa hän yritti päästä eroon huumeriippuvuudestaan. Flea puolestaan siirtyi tekemään musiikillisia sivuprojekteja.
Kun Kiedis palasi kotiinsa, hän ja Flea päättivät takaiskuista huolimatta jatkaa ja etsiä yhtyeeseen uuden kitaristin ja rumpalin. Kiedis perusteli yhtyeen jatkamista: ”Flea ja minä huomasimme, että emme voineet lopettaa parhaan kaverimme kuoleman vuoksi. Siitä oli tulossa ikuinen suru, mutta halusimme jatkaa yhtyettä, koska viidssä vuodessa siitä oli tullut elämämme.” Aluksi he valitsivat Dwayne ”Blackbyrd” McKnightin korvaamaan kitaristi Slovakin. Rumpaliksi he valitsivat Dead Kennedysin rumpalin, D. H. Peligron. Yhtyeen managerin, Lindy Goetzin, mielestä McKnight ja Peligro eivät sopineet yhtyeeseen, joten he saivat potkut muutaman kuukaudn jälkeen. Kiedis ja Flea löysivöt lopulta McKnightin tilalle Fruscianten, joka oli yhtyeen innokas fani. Peligron tilalle ei alkanut löytyä ketään, joten yhtye joutuivat pitämään avoimen koe-esityyntymistilaisuuden. Yhtye soitti 40 rumpalin kanssa, mutta yksikään heistä ei sopinut yhtyeeseen. Lopulta viimeinen esiintyjä, Chad Smith, sai Kiediksen ja Flean innostumaan.